Lucius Verginius Tricostus

Lucius (vel Proculus) Verginius Tricostus (quando natus, quando mortuus sit, nescimus) senator Romanus patricio ex ordine ac vir publicus quinti saeculi a.C.n. fuit.

Familia
Pater eius Opiter Verginius Esquilinus, consul suffectus anni 478 erat, filius Lucius Verginius L.f. Tricostus Esquilinus tribunus militum consulari potestate anno 402 a.C.n. fuit.

Cursus honorum
Verginius anno 435 a.C.n. una cum Gaio Iulio Iullo consul creatus est. Eo anno Roma urbs peste vexata est et Fidenates Romanis bellum intulerunt. Itaque, cum Iulius copias Romanas in muros duceret, Verginius senatum habuit et Quintus Servilius Structus Priscus Fidenas dictator dictus est, qui Fidenas expugnavitTitus Livius, ab urbe condita, IV 21-22. Proximo anno iidem consules nominati sunt. Propter periculum belli Etrusci Mamercus Aemilius Mamercinus iterum dictator nominatus estop. cit. IV 23-24.

Notae

Categoria:Nati saeculo 5 a.C.n.
Categoria:Senatores
Tricostus, Lucius
Categoria:Mortui saeculo 5 a.C.n.